**И.бр.611/2016**

**И**звршителот **Саветка Георгиева** од **Струмица** врз основа на барањето за спроведување на извршување од доверителите Гоце Никодиноски од Прилеп со живеалиште на Бул.Маршал Тито бр.2/12-3, Донка Никодиноска од Прилеп со живеалиште на Бул.Маршал Тито бр.2/12-3 и Снежана Переска од Прилеп со живеалиште на ул.Јоска Јордановски бр.3/32, преку полномошник Бојан Манев, адвокат од Велес, засновано на извршната исправа Кс.бр.68/2010 од 13.07.2010 на Основен суд Струмица, против должникот **Здравко Бранко Равански** од Струмица со живеалиште на ул.5-ти Ноември бр.131, за спроведување на извршување во вредност 32.496,00 ден., на ден 06.09.2023 година го донесува следниот:

**З А К Л У Ч О К**

**ЗА ВТОРА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА продажба со усно јавно наддавање на недвижноста означена како:

**Семејна куќа, изградена на,**

-КП.бр.5061, дел 0, адреса 5 НОЕМВРИ 151, број на зграда 1, намена на зграда СТАН ВО СЕМЕЈНА ЗГРАДА, влез 1, кат ПР, број 1, со површина од 57 м2,

со **право на користење на изградено градежно земјиште врз кое постои зграда** на:

-КП.бр.5061, викано место 5 НОЕМВРИ, катастарска култура 50000 1, со површина од 73 м2,

-КП.бр.5061, викано место 5 НОЕМВРИ, катастарска култура 50000 2, со површина од 3 м2,

-КП.бр.5061, викано место 5 НОЕМВРИ, катастарска култура 70000, со површина од 91 м2,

запишана во **Имотен лист бр.5487, за КО СТРУМИЦА,** сопственост на должникот **Здравко Бранко Равански**.

**ЗАБЕЛЕШКА,** На лице место има незапишани површини во имотен лист, кои се проценети како градежна вредност и тоа, трем 7 м2, подрум 22 м2 и мал објект 2-купатило 5 м2. Земјиштето е со корисничко право и не се проценува, бидејќи нема право на сопственост.

Продажбата ќе се одржи на ден **22.09.2023 година во 12.00 часот** во просториите на Извршител Саветка Георгиева од Струмица, ул.Ленинова ГТЦ бр.14/1-13.

Почетната вредност на недвижноста, утврдена со заклучок на извршителот И.бр.611/2016 од 06.09.2023 година, **изнесува 1.068.538,00 денари**, под која недвижноста не може да се продаде на **второто јавно наддавање**.

Недвижноста е оптоварена со следните товари и службености, хипотека во корист на заложен доверител-ФД ПЕОН ДОО Струмица ОДУ.бр.79/2004 од 08.04.2004 година, Налози за извршување И.бр.610/2016, И.бр.611/2016 и И.бр.1223/2016, сите на Извршител Саветка Георгиева од Струмица и И.бр.326/2016 на Извршител Данче Попчотрова-Ѓеоргиева од Струмица. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр.300030000098247 која се води кај Комерцијална Банка АД Скопје и даночен број МК5027006113099.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање, дневен весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |  |
| --- | --- |
|  | Саветка Георгиева |